વિસનગર સ્ટેશન રોડ ઉપર ડોસાભાઈ બાગની સામે આવેલ સુખનિવાસ કોમ્પલેક્ષમાં વેપારીઓએ બિનઅધિકૃત બાંધકામ તેમજ લીફ્ટ બનાવનાર સામે નગરપાલિકામાં અરજી આપેલી જેમાં ચીફ ઓફિસરે અરજી વંચાણે લઈ બાંધકામ બંધ કરવા નોટીસ આપી હતી છતાં પણ લીફ્ટ અને બિનઅધિકૃત બાંધકામ ચાલુ રહેતાં ફરીવાર વેપારીઓએ ૪ ઓગષ્ટના રોજ ચીફ ઓફિસર જયેશ પટેલને મળીને લેખિતમાં રજુઆત કરી હતી જેથી ચીફ ઓફિસરે બાબા મેટલ કોર્પોરેશનના માલિકને નોટીસ ફટકારી હતી જેમાં જણાવ્યું હતું કે હાલમાં જે વધારાનું બાધકામ કરાવી રહેલ છો તે નિયમ અને કાયદા વિરૃધ્ધનું છે અત્રે અગાઉ નોટીસ આપી બિનઅધિકૃત બાંધકામ બંધ કરવા સુચના આપેલ તેમ છતાં નોટીસનો અનાદર કરી બાંધકામ ચાલુ રાખેલ છે જે બાબતે બાબ મેટલ કોર્પોરેશનના માલીકને ચીફ ઓફીસરે ૪ ઓગસ્ટના રોજ બાંધકામ બંધ કરવાની નોટીસ આપી હતી છતાં પણ બાંધકામ ચાલું રહેતાં નગરપાલીકાના પ્લાનીંગ ઓફીસર સુરેશભાઇએ મંગળવારે સુખનીવાસ કોમ્પલેક્ષની મુલાકાત લઇ બાંધકામ ચાલુ હોવાનું પંચનામું કરી ચીફ ઓફીસર જયેશ પટેલને જાણ કરતાં તેમણે સ્થળની મુલાકાત કરી વેપારી દીપક પટેલને કામકાજ બંધ કરવા મૌખીક સુચના આપી છે જેમાં પુરાવા રજુ કરવા જણાવ્યું હતું.